Baltys (Ignalinos r., Ignalinos sen., Trainiškio km.)

Baltys arba Gilabaltis – ežeras rytų Lietuvoje, Ignalinos rajone, Ignalinos seniūnijoje, 3 km į rytus nuo Ginučių. Įeina į Aukštaitijos nacionalinį parką. Ilgis iš šiaurės į pietus 1,04 km, plotis iki 0,96 km. Altitudė 144,6 m. Giliausia vieta siekia 20,4 m. Kranto linija vingiuota; krantai aukšti. Ežero pietinėje dalyje yra 3 mažos salelės (0,1 ha, 0,02 ha ir 0,015 ha). Baltį iš visų pusių supa Linkmenų miškas. Į šiaurę nuo ežero įsikūręs Trainiškio kaimas. Etaloninis termokarstinės kilmės ežero duburys su mokslui vertingu hidrobiocenozės kompleksu, retųjų rūšių augalija ir gyvūnija bei sengirės liekanomis saugomi Balčio gamtiniame rezervate Lietuvos Respublikos Vyriausybės nutarimas „Dėl Aukštaitijos nacionalinio parko planavimo schemos“, 1997 m. balandžio 28 d. Nr. 416, Vilnius. „Valstybės Žinios“, 1997.05.02, Nr.: 38, Publ. Nr.: 942.. Ežeras nenutekantis, priklauso Srovės upelio baseinui (Žeimenos upės baseinas).


 Šaltiniai 

Kategorija:Ignalinos rajono ežerai
Kategorija:Aukštaitijos nacionalinis parkas